El Centre Social Benàger presenta la seua Fallera Major i la Cort d'Honor per a l'any 2004
17/02/2004 10:58:00

# El Centre Social Benàger presenta la seua Fallera Major i la Cort d'Honor per a l'any 2004

*   17/02/2004 10:58:00
*   [Imprimir](#)
*   Compartir
*    https://www.alaquas.org/documento.asp?id\_do=9056

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9056%2F1&title=Ajuntament%20d%27Alaqu%C3%A0s.%20Prensa.El%20Centre%20Social%20Ben%C3%A0ger%20presenta%20la%20seua%20Fallera%20Major%20i%20la%20Cort%20d%27Honor%20per%20a%20l%27any%202004)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9056/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9056/9056_Form_4.jpg)](https://www.alaquas.org/ficheros/documentos/2004/2/9056/9056_Form_10.jpg "<a href='https://www.alaquas.org/ficheros/documentos/2004/2/9056/9056_Form_10.jpg' target=_blank><i class='fa fa-external-link' aria-hidden='true'></i>.El Centre Social Benàger presenta la seua Fallera Major i la Cort d'Honor per a l'any 2004</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9056&idioma=1&autotraduce=0)

Olvido Sánchez Santos és enguany la màxima representació fallera de les i els jubilats d'Alaquàs

Des del passat mes de novembre la Junta Local Fallera d'Alaquàs i les onze comissions falleres de la ciutat estan realitzant les seues presentacions falleres per a l'any 2004. A aquests actes s'ha volgut unir també el Centre Social Benàger d'Alaquàs, creant una comissió fallera que represente les i els jubilats d'Alaquàs en les festes falleres d'Alaquàs.

Aquesta comissió fallera va celebrar la seua presentació el diumenge 15 de febrer a l'Auditori Nou d'Alaquàs,  on van estar presents la Regidora de Festes, Isabel Mondéjar; la Regidora de Benestar Social, Cristina Blasco; la Regidora de la Tercera Edat, Camila Álvarez; les Falleres Majors d'Alaquàs, Xelo Blanch i Estíbaliz Belinchón, diferents associacions de la ciutat i centenars de veïnes i veïns d'Alaquàs.

L'acte va començar amb la imposició de bandes de les 17 falleres que formen la Cort d'Honor, a càrrec de la Fallera Major del 2003, Carmen Uroz Ruiz. Les dones que formen la Cort d'Honor del Centre Social Benàger són: Isabel López Gómez, Manuela García González, Maruja Sanz López, Pilar Moreno La Cruz, Rosa Huercio Lavarias, Carmen Serrano Sáez, Camila Álvarez Esteban, Emilia Cervera Ponce, Maruja García Aguilera, Aurelia García Martínez, Felisa Alcobendas Gallego, Inocencia Roldán Osma, Rosalva Negrín Morales i Francisca Pino Aguilar. A continuació es van presentar les tres muses del Centre: Musa del Foc, Antonia Rubio; Musa del Ball, Aminta Guarín Lurduy, i Musa de la Simpatia, Paquita Márquez Morena.

Una vegada va pujar tota la Cort d'Honor a l'escenari, es va procedir a la Presentació de la Fallera Major del 2004, la senyora Olvido Sánchez Santos, que va ser rebuda a l'escenari pel seu President, José Soler Sanchis, qui li va fer entrega d'un ram de flors. Després de la Presentació de la Fallera Major va arribar el moment de les felicitacions.

Els primers en donar l'enhorabona a Olvido Sánchez va ser la comissió masculina del Centre Social Benàger formada per Primitivo Jiménez Jiménez, Fernando Lunduy Guarin, Ángel Gómez Candela, Pedro Cerdán Navarro, Ezequiel Lezcano Ruiz, Eleuterio López Ojeda, Rafael Carcel Gómez, Paulino Mondéjar Vuelta, Fco Javier Collado García, José Guerrero Castilla, Melecio Alonso Motos, Alberto Brunner Semitiel i Diego Moreno Sáez.

En representació de l'Ajuntament d'Alaquàs van felicitar la Fallera Major, la Regidora de Festes, Isabel Mondéjar i la Regidora de Benestar Social, Cristina Blasco. A aquestes felicitacions es van sumar les Falleres Majors d'Alaquàs i algunes associacions  que també van assistir a l'acte. Aquestes són l'Associació de Jubilats i Pensionistes d'Alaquàs, AMIAR, l'Associació de Veïns El Terç i la Falla Camí Vell de Torrent.